Spories benodig Trump se hulp | Netwerk24
Spories benodig Trump se hulp
Deur Deon Scheepers, Port Elizabeth 17 Februarie 2017 05:31
Ek verneem in die nuus dat Donald Trump en Jacob Zuma 'n telefoonkonferensie gehou het.
Kan iemand my asseblief Trump se kontakbesonderhede laat kry? Ek wil hom vra om Zuma aan te moedig om tereg staan vir sy honderde oortredings en dit nie langer met onnodige redes op appèl te neem nie.
Appèlle wat al lank aan die gang is, is ook die pad wat Transnet volg. Al meer as vyf jaar appelleer hy in die groepsgeding om ons gesteelde pensioengeld te probeer herwin.
Ons krepeer al hoe meer. 'n Weduwee wie se man 40 jaar op die spoorweë was, vertel my dat sy minder as R1 000 per maand uitkry sedert die verhogings van Transmed in Januarie in werking getree het. Hoe moet sy oorleef sonder 'n staatstoelaag of familie se hulp? Pres. Trump, help ons met die saak!